Folklor

Folklor ta e konosementu i abilidatnan ku ta surgi den un pueblo, ta desaroyá i ta wòrdu pasá di generashon pa generashon. E ta inkluí e rikesa kultural di pueblonan, ku hopi bia ta wòrdu studia pa antropólogonan. E kustumber i tradishonnan aki ta inklui kuentanan, músika, baile, historia oral, proverbio, kreensia i mas dentro di un sierto pueblo. Esaki ta inkluí tambe e tradishonnan oral di su kultura, supkultura of grupo.

Pa e antiano folklor tabata nifiká: Sabiduria di un pueblo, ku nunka a ser skirbi, sino tumé direktamente for di boka di pueblo, den su forma outéntiko. Sosiedat antiano, tabata kasi ignora folklor. Ta pensa ku esaki ta debi na e falta di apresio pa aspektonan di nan propio kultura.

 Islanan ABC 
 Boneiru
Ehémpelnan di folklor na Boneiru ta e simadan fiesta di kosecha (korta mainshi), músika, kanto, baile (wapa simadan), San Huan i San Pedro, pasa toka i kanta na kas dje hendenan ku yama Huan i Pedro, Maskarada, Dia di Rincon, tambú òf (barí) manera bonerianonan ta bisa, toka, kanta i balia na fin di aña ta kustumber for di tempu di sklabitut, originalmente fo'i Afrika. E músíka aki ta un tradishon riba tur tres islanan ABC.

Simadan
Despues ku kunukeronan a kaba planta si tin bon kosecha ta yega e momentu pa korta maishi. E kunukero ta anunsiá e dia di bai korta maishi i e tin ku sòru pa kuminda, bibida di mes e hendenan ta tende unda tin kortamentu di maishi i nan ta bin, nan ta trese instrumènt pa toka. E kortado di mainshi nan ta korta e palunan benta bou i e otro hendenan ta pasa kita e tapushinan pone den saku. thumb|210px|left|Baile folklóriko di Kòrsou Ora nan kaba tin komementu y bebementu despues ta kuminsa toka i kanta na kunuku i despues bai kas, anochi simadan seu ta kuminsa hopi hende ta sali bai kanta y balia wapa na simadan. Ántes tabatin hopi simadan den tempu di kosecha awa tabata yobe hopi i tur kunukero tabata planta nan kunuku. Na medio di añanan 50 a bini un sekura duru riba nos islanan awa no tabata kia, hopi hendenan no tabata planta maishi mas i den tempu ei. Hoben nan ku a kaba skol i a siña un ofishi tabata bai Kòrsou pa buska trabou na Isla of Dok Maatschappij òf na Lago na Aruba, i otro nan tabata sigi studia o bai Hulanda, e trabou di kunuku no tabata bale la pena mas p'e kunukero kria su famianan i tur kos tabata bira karu. Awendia bo ta haya tur kos kumpra den supermerkado, plantamentu di kunuku a bira un hòbi no ta nesesidat manera ántes. 

San Huan i San Pedro
Dia nan dje Santonan Huan i Pedro ta un kustumber na Boneiru pa pasa toka na kas di tur hendenan ku yama Juan òf Pedro.  Bispu di San Huan 23 di yüni ò bispu di San Pedro 28 di yüni promé ku tokamentu kuminsa tin bulamentu di kandela. Nan ta pone palu di flambeu para kontra di otro i sende nan na kandela i kore bula pasa riba nan. E anochi lat dia 23 di yüni pa drenta 24 di yüni, dia di San Huan, òf 28 i 29 di yüni dia di San Pedro nan ta kuminsa toka na kas dje hendenan. Huan òf Pedro mester sòru pa nan tin bibida na kas pa ora e tokadonan yega. Instrumento di músika ku nan ta toka San Huan i San Pedro kuné ta: kuarto, kitara, wiri, marimba ò bamba. 

Riba dia di San Huan ta selebra na Aruba e fiesta di kosecha Dera Gay.

 Mira tambe 
 Folklor oropeo